**OSNOVNA ŠKOLA PETRA KREŠIMIRA IV.**

**Š I B E N I** K

Bana Josipa Jelačića 74

22 000 Š I B E N I K

KLASA: 112-02/25-01/10

URBROJ: 2182-1-67-01-25-01

U Šibeniku, 30. rujna 2025.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23), odredbama Zakona o osobnoj asistenciji (NN br. 71/2023), Pravilnika o pomoćnicima u nastavi i stručnim komunikacijskim posrednicima (NN br. 85/2024), **Osnovna škola Petra Krešimira IV. Šibenik** objavljuje

**NATJEČAJ**

**za radno mjesto**

1. **POMOĆNIK/CA U NASTAVI – 1 izvršitelj/izvršiteljica:**

* **na određeno nepuno radno vrijeme od 30/40 sati tjedno, najdulje do kraja školske godine 2025./2026., odnosno do 31.kolovoza 2026. godine.**
* **Mjesto rada: Osnovna škola Petra Krešimira IV. Šibenik, Bana Josipa Jelačića 74.**

Sukladno odredbama Zakona o radu (NN br. 93/14, 127/17, 98/19, 151/22 i 64/23), Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22), Zakona o osobnoj asistenciji (NN br.71/2023) Pravilnika o pomoćnicima u nastavi i stručnim komunikacijskim posrednicima (NN br. 85/2024) te Pravilnika o radu Osnovne škole Petra Krešimira IV. Šibenik.

**Uvjeti za pomoćnika u nastavi:**

Pomoćnik u nastavi može biti **punoljetna zdravstveno sposobna osoba koja završila program osposobljavanja za stjecanje djelomične kvalifikacije za obavljanje poslova pomoćnika u nastavi u trajanju od 250 sati uz najmanje razinu obrazovanja 4.2 HKO-a.**  Iznimno, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

**Rok za podnošenje prijava je 8 dana** od dana objave natječaja na mrežnoj stranici i oglasnoj ploči Osnovne škole Petra Krešimira IV. Šibenik, te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su dužni dostaviti:

* životopis,
* presliku osobne iskaznice,
* dokaz o stručnoj spremi (preslika diplome ili svjedodžbe ili rješenja o nostrifikaciji ukoliko se radi o inozemnoj diplomi ili svjedodžbi - minimalno četverogodišnja srednja škola, iznimno trogodišnja) - Zakon o osobnoj asistenciji (NN br. 71/2023), članak 21. stavak 3.
* dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje),
* potvrdu da protiv kandidata nije pokrenut kazneni postupak (ne stariju od dana objave natječaja) - Zakon o osobnoj asistenciji (NN br. 71/2023), članak 23.,
* dokaz o završenom obrazovnom programu/neformalnom obrazovnom programu - Zakon o osobnoj asistenciji (NN br. 71/2023), članak 21, stavak 1-3. (ako posjeduje dokaz).

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

Prednost imaju kandidati koji su završili studije na edukacijsko-rehabilitacijskim fakultetima, odnosno studije koji im omogućuju rad u osnovnim školama, posebice oni kandidati koji imaju iskustva u radu s djecom koja su ciljna skupina Poziva (učenici s teškoćama u razvoju) te kandidati koji su uspješno završili obrazovne programe za pomoćnika u nastavi.

OPIS POSLOVA

*Pomoćnik u nastavi* je osoba koja pruža neposrednu potporu učeniku tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakodnevnim nastavnim, izvannastavnim i izvanučioničkim aktivnostima, a sve prema izrađenome programu rada prema utvrđenim funkcionalnim sposobnostima i potrebama učitelja/nastavnika, stručnih suradnika škole, odnosno stručnog tima. Pomoćnik u nastavi može pružati potporu jednom ili dvoje učenika u istome razrednom odjelu ili različitim razrednim odjelima ili kao pomoćnik u nastavi skupini učenika istoga razrednog odjela/odgojno obrazovne skupine uzimajući u obzir individualne potrebe svakog učenika.

Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj  84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a  imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN broj  121/17, 98/19, 84/21), uz prijavu na natječaj dužne su priložiti i dokaze o ispunjavanju uvjeta iz natječaja ovisno o kategoriji u koju ulazi, propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [poveznica](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf).

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj  84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze o ispunjavanju uvjeta za ostvarivanje prava prednosti pri zapošljavanju, iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [poveznica 2](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati  koji ostvaruju pravo prednosti pri zapošljavanju dokazuju to rješenjem ili potvrdom o priznatom statusu iz koje je vidljivo to pravo, potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog natječaja, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji su pravodobno podnijeli potpunu prijavu te ispunjavaju uvjete natječaja obvezni su pristupiti procjeni, odnosno razgovoru prema odredbama Pravilnika o načinu i postupku zapošljavanja u OŠ Petra Krešimira IV. Šibenik objavljenom na mrežnim stranicama škole pod nazivom Pravni okvir/ Akti škole.

Kandidat koji nije pristupio procjeni odnosno razgovoru ne smatra se kandidatom.

Obavijest o provjeri kandidata za vrednovanje, vrijeme i mjesto održavanja vrednovanja te lista kandidata objavit će se u roku od 8 dana od isteka roka za podnošenje prijava na natječaj, putem elektroničke pošte na e-mail kandidata, na mrežnoj stranici Osnovne škole Petra Krešimira IV. Šibenik u rubrici „Natječaji“.

Nepotpune prijave, odnosno prijave koje ne sadrže tražene podatke i priloge, kao i prijave koje pristignu izvan roka, neće se razmatrati, a osobe koje podnesu takve prijave neće se smatrati kandidatima prijavljenim na natječaj.

Škola ne obavještava osobu o razlozima zašto se ne smatra kandidatom natječaja.

O rezultatima natječaja kandidati će biti obaviješteni na mrežnoj stranici Osnovne škole Petra Krešimira IV. Šibenik u rubrici pod nazivom „NATJEČAJI“, u roku 15 dana od dana donošenja odluke o izboru kandidata.

Natječaj je objavljen dana **30. rujna 2025.** godine i traje do **8. listopada 2025.** godine, na mrežnoj stranici Osnovne škole Petra Krešimira IV. Šibenik, i na oglasnoj ploči Škole te na stranici i oglasnoj ploči Hrvatskog zavoda za zapošljavanje.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Osnovna škola Petra Krešimira IV. Šibenik zadržava pravo poništenja ovog Natječaja zbog opravdanih razloga (npr. projektni prijedlog nije prihvatljiv za financiranje), izmjene broja izvršitelja obzirom na broj prethodnih suglasnosti koje donosi Ministarstvo znanosti, obrazovanja i mladih ili zbog drugih sličnih okolnosti na koje škola ne može utjecati.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka.

Pisane prijave s potrebnom dokumentacijom o ispunjavanju uvjeta iz natječaja dostavljaju se u školu na adresu: **OSNOVNA ŠKOLA PETRA KREŠIMIRA IV. ŠIBENIK s naznakom: „Natječaj za pomoćnika/pomoćnicu u nastavi“.**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Ravnateljica:

Žana Lasinović Klarić, prof.